
DR 30.7.2018                                                               11                    

 
Untuk pengetahuan Ahli-ahli Yang Berhormat, Akta Komunikasi dan Multimedia 

adalah satu akta yang digubal dengan tujuan untuk melarang tingkah laku antipersaingan.  

Untuk menjawab soalan Yang Berhormat Ledang dan Yang Berhormat Puncak 
Borneo, ingin saya menjelaskan di sini bahawa walaupun Telekom Malaysia memiliki 
infrastruktur HSBB ataupun High Speed Broadband,  mana-mana pihak boleh menggunakan 
infrastruktur ini, Yang Berhormat. Tertakluklah kepada perjanjian komersial di antara Telekom 
Malaysia dan pihak tersebut. Maknanya, Telekom Malaysia memang mempunyai kawalan 
terhadap HSBB. Akan tetapi ada ruang untuk perjanjian komersial supaya semua pihak dapat 
menggunakannya supaya dapat kita menjana persaingan di dalam industri ini.   

Mengikut terma last mile access Tuan Yang di-Pertua, yang ini merujuk kepada 
sambungan terakhir daripada syarikat telekomunikasi kepada pelanggan. Mana-mana pihak 
atau syarikat yang berkelayakan boleh memohon untuk mendapatkan lesen perkhidmatan. 
Tuan Yang di-Pertua, kesemua pemegang lesen tertakluk kepada peruntukan dan syarat 
pelesenan yang terkandung dalam peraturan-peraturan yang saya sebut tadi, Pelesenan 
2000, di bawah Akta Komunikasi dan Multimedia Tahun 1998. Terima kasih Tuan Yang di-
Pertua. 

Tuan Syed Ibrahim bin Syed Noh [Ledang]:  Terima kasih Tuan Yang di-Pertua.  
Terima kasih kepada Yang Berhormat Menteri. Kita tahu bahawa jalur lebar dari segi 
sasarannya adalah liputan jalur lebar adalah 95 peratus menjelang tahun 2020. Kita juga tahu 
bahawa ada sasaran juga untuk capaian jalur lebar untuk kawasan luar bandar menurut 
kelajuan yang tertentu berbanding dengan bandar. Mungkin di bandar 100 Mbps tetapi di luar 
bandar mungkin 50 ataupun 20 Mbps.  

Saya hendak kaitkan tadi dengan jawapan yang telah Yang Berhormat Menteri 
sebutkan berkenaan dengan pengusaha-pengusaha telco dan jaminan yang telah diberi 
bahawa pengusaha-pengusaha telco yang lain juga ada ruang untuk terlibat menyediakan 
perkhidmatan jalur lebar berkenaan. Cumanya bagi saya, apakah Yang Berhormat Menteri 
merasakan bahawa ada satu percanggahan mungkin dari segi pengusaha dan juga tawaran 
perkhidmatan untuk rakyat? Maknanya, kita meminta untuk pengusaha-pengusaha telco, 
terutamanya Telekom Malaysia, untuk mengurangkan harga jalur lebar tetapi saya percaya 
pengusaha-pengusaha mungkin tidak melihat perkara itu sebagai yang utama.   

Mereka mungkin akan mengekalkan harga jalur lebar tetapi meningkatkan kelajuan 
ataupun bandwidth untuk jalur lebar berkenaan. Ini mungkin sesuai bagi kawasan bandar 
tetapi bagi kawasan luar bandar ataupun pinggir bandar seperti di Ledang, di kawasan 
Ledang, di Tangkak dan kawasan-kawasan sekitarnya, mereka mungkin tidak melihat dari 
segi kelajuan tetapi melihat dari segi harga yang berpatutan untuk perkhidmatan ini.  

Saya rasa selari dengan sasaran untuk liputan jalur lebar 95 peratus menjelang 
2020 dan juga sekiranya adanya lebih ramai pengusaha, maka adakah kemungkinan bahawa 
perkhidmatan ini dapat dibuka dengan lebih meluas kepada mereka yang inginkan jalur lebar 
di peringkat luar bandar dan juga di pinggir bandar?  Terima kasih. 

Tuan Gobind Singh Deo: Terima kasih Tuan Yang di-Pertua. Terima kasih Yang 
Berhormat daripada Ledang.  Saya cukup setuju Yang Berhormat. Sebenarnya saya lihat ada 
banyak masalah yang membawa kepada apa yang kita lihat sebagai harga yang tinggi dan 
juga infrastruktur, khususnya ke kawasan luar bandar, yang tidak mencukupi untuk 
membolehkan kegunaan internet dibawa kepada seluruh masyarakat Malaysia.  

Pertama sekali Yang Berhormat, kita ada satu program yang dikenali sebagai 
National Fiberisation Plan. Ini adalah satu pelan di mana kita ingin membawa fiber kepada 
seluruh negara sejauh mana yang boleh untuk kita boleh connect, dengan izin, seluruh 
negara untuk mereka boleh menggunakan perkhidmatan jalur lebar di setiap kawasan di 
negara ini. Akan tetapi masalah dengan pelan itu Yang Berhormat, adalah bahawa walaupun 
fiber boleh dibawa ke tempat-tempat tertentu tetapi kawasan-kawasan persekitarannya atau 
last mile di sekitar poin terakhir fiber itu memang tidak boleh, dengan izin, juga, diconnect.   

Jadi, apa yang perlu kita lakukan, kita perlu pastikan bahawa ada di tempat tersebut 
pekhidmat-pekhidmat yang boleh memberikan perkhidmatan lebih daripada fiber.  

 

 



Untuk pengetahuan Ahli-ahli Yang Berhormat, Akta Komunikasi dan Multimedia. adalah satu akta yang digubal dengan tujuan untuk melarang tingkah laku antipersaingan. Untuk menjawab soalan Yang Berhormat Ledang dan Yang Berhormat Puncak Borneo, ingin saya menjelaskan di sini bahawa walaupun Telekom Malaysia memiliki infrastruktur HSBB ataupun High Speed Broadband, mana-mana pihak boleh menggunakan infrastruktur ini, Yang Berhormat. Tertakluklah kepada perjanjian komersial di antara Telekom Malaysia dan pihak tersebut. Maknanya, Telekom Malaysia memang mempunyai kawalan terhadap HSBB. Akan tetapi ada ruang untuk perjanjian komersial supaya semua pihak dapat menggunakannya supaya dapat kita menjana persaingan di dalam industri ini. Mengikut terma last mile access Tuan Yang di-Pertua, yang ini merujuk kepada sambungan terakhir daripada syarikat telekomunikasi kepada pelanggan. Mana-mana pihak atau syarikat yang berkelayakan boleh memohon untuk mendapatkan lesen perkhidmatan. Tuan Yang di-Pertua, kesemua pemegang lesen tertakluk kepada peruntukan dan syarat pelesenan yang terkandung dalam peraturan-peraturan yang saya sebut tadi, Pelesenan 2000, di bawah Akta Komunikasi dan Multimedia Tahun 1998. Terima kasih Tuan Yang di- Pertua. Tuan Syed Ibrahim bin Syed Noh [Ledang]: Terima kasih Tuan Yang di-Pertua. Terima kasih kepada Yang Berhormat Menteri. Kita tahu bahawa jalur lebar dari segi sasarannya adalah liputan jalur lebar adalah 95 peratus menjelang tahun 2020. Kita juga tahu bahawa ada sasaran juga untuk capaian jalur lebar untuk kawasan luar bandar menurut kelajuan yang tertentu berbanding dengan bandar. Mungkin di bandar 100 Mbps tetapi di luar bandar mungkin 50 ataupun 20 Mbps. Saya hendak kaitkan tadi dengan jawapan yang telah Yang Berhormat Menteri sebutkan berkenaan dengan pengusaha-pengusaha telco dan jaminan yang telah diberi bahawa pengusaha-pengusaha telco yang lain juga ada ruang untuk terlibat menyediakan perkhidmatan jalur lebar berkenaan. Cumanya bagi saya, apakah Yang Berhormat Menteri merasakan bahawa ada satu percanggahan mungkin dari segi pengusaha dan juga tawaran perkhidmatan untuk rakyat? Maknanya, kita meminta untuk pengusaha-pengusaha telco, terutamanya Telekom Malaysia, untuk mengurangkan harga jalur lebar tetapi saya percaya pengusaha-pengusaha mungkin tidak melihat perkara itu sebagai yang utama. Mereka mungkin akan mengekalkan harga jalur lebar tetapi meningkatkan kelajuan ataupun bandwidth untuk jalur lebar berkenaan. Ini mungkin sesuai bagi kawasan bandar tetapi bagi kawasan luar bandar ataupun pinggir bandar seperti di Ledang, di kawasan Ledang, di Tangkak dan kawasan-kawasan sekitarnya, mereka mungkin tidak melihat dari segi kelajuan tetapi melihat dari segi harga yang berpatutan untuk perkhidmatan ini. Saya rasa selari dengan sasaran untuk liputan jalur lebar 95 peratus menjelang 2020 dan juga sekiranya adanya lebih ramai pengusaha, maka adakah kemungkinan bahawa perkhidmatan ini dapat dibuka dengan lebih meluas kepada mereka yang inginkan jalur lebar di peringkat luar bandar dan juga di pinggir bandar? Terima kasih. Tuan Gobind Singh Deo: Terima kasih Tuan Yang di-Pertua. Terima kasih Yang Berhormat daripada Ledang. Saya cukup setuju Yang Berhormat. Sebenarnya saya lihat ada banyak masalah yang membawa kepada apa yang kita lihat sebagai harga yang tinggi dan juga infrastruktur, khususnya ke kawasan luar bandar, yang tidak mencukupi untuk membolehkan kegunaan internet dibawa kepada seluruh masyarakat Malaysia. Pertama sekali Yang Berhormat, kita ada satu program yang dikenali sebagai National Fiberisation Plan. Ini adalah satu pelan di mana kita ingin membawa fiber kepada seluruh negara sejauh mana yang boleh untuk kita boleh connect, dengan izin, seluruh negara untuk mereka boleh menggunakan perkhidmatan jalur lebar di setiap kawasan di negara ini. Akan tetapi masalah dengan pelan itu Yang Berhormat, adalah bahawa walaupun fiber boleh dibawa ke tempat-tempat tertentu tetapi kawasan-kawasan persekitarannya atau last mile di sekitar poin terakhir fiber itu memang tidak boleh, dengan izin, juga, diconnect. Jadi, apa yang perlu kita lakukan, kita perlu pastikan bahawa ada di tempat tersebut pekhidmat-pekhidmat yang boleh memberikan perkhidmatan lebih daripada fiber.